परीक्षाओं में प्रायमरी के शिक्षकों की ड्यूटी, बच्चों की पढ़ाई बंद
हाईस्कूल-हायर सेकंडरी परीक्षाओं में प्रायमरी स्कूलों के शिक्षकों की ड्यूटी लगने से कक्षा एक से पांच तक के बच्चों की पढ़ाई-लिखाई बंद हो गई है।
यह स्थिति शहर में ज्यादा है। हालांकि कलेक्टर इलैया राजा टी ने केंद्र वाले सभी मिडिल और प्रायमरी स्कूलों में पढ़ाई का समय दोपहर 1 बजे कर दिया है। इसके बाद भी स्कूलों पर कोई असर नहीं दिख रहा। जिला मुख्यालय के सराय पाठशाला नयापुरा, माधौगंज हाट, गांधी शाला, पुलिस लाइन स्कूल तथा बुनियादी स्कूल के सभी प्रायमरी शिक्षक परीक्षा ड्यूटी में लगाए गए हैं। मध्यवर्ती स्कूल का भी यही हाल है।
यहां सिर्फ एक शिक्षक चूंकि दोनों पैरों से दिव्यांग है, इसलिए उसकी ड्यूटी नहीं लगाई । कलेक्टर इलैया राजा ने परीक्षा केन्द्रों वाले प्रायमरी एवं मिडिल स्कूलों में पढ़ाई का समय दोपहर एक बजे से कर दिया है। लेकिन दिक्कत यह है कि जब पढ़ाने वाले ही नहीं होंगे तब बच्चों को कौन पढ़ाएगाw यही हालात मिडिल स्कूल के भी हैं। यहां सिर्फ प्रधानाध्यापकों को परीक्षा ड्यूटी से छोड़ा है, शिक्षकीय स्टाफ पूरा लगा हुआ है। मिडिल के छात्रों को भी पढ़ाने वाला कोई नहीं है। प्रधानाध्यापकों ने कभी क्लास नहीं लिए इसलिए वे अब भी क्या पढ़ाई कराएंगेw
hin_Deva hin_Deva hin_Deva hin_Deva